ونزوئلا دؤولت باشقانی نیکولاس مادورو، ونزوئلا اولوسال مجلس باشقانی و مخالیف لیدئر خوان گوایدونون اؤزونو گئچیجی دؤولت باشقانی اعلان ائتمه‌سی قارشیسین‌دا وئردیکلری دستک اوچون تورکیه، روسیا و چینه تشکر ائتدی.
سوسیال پایلاشیم حسابین‌دان وئردیگی آچیقلامادا، ونزوئلانین تک اولمادیغینی وورغولایان مادورو،
"روسیا، چین، تورکیه ایله دیگر حکومتلر و دونیا خالقلارینا، ونزوئلانین یاسال اولاراق قورولموش حکومتینه وئردیکلری ساغلام دستک آچیقلامالارین‌دان دولایی متشکرم. قرارلی دستگه تشکرلر" ایفاده‌لرینی ایشلتدی.
ونزوئلادا دونن مخالیفت و اقتدار طرفدارلارینین ائتدیگی گؤستریلر اؤلکه و بؤلگه اوچون سون درجه اؤنملی گلیشمه‌لره یول آچمیشدی.
اکثریتی مخالیفتین الین‌ده‌کی میلی مجلیس باشفانی خوان گوایدو، مخالیفلرین میتینگینده اؤزونو گئچیجی دؤولت باشقانی اعلان ائتمیش و باش‌دا آمریکا اولماق اوزره کانادا، کلمبیا، پرو، اکوادور، پاراگوئه، برزیل، شیلی، پاناما، آرژانتین، کاستاریکا و گواتمالا کیمی اؤلکه‌لر طرفین‌دن تانینمیشدی.
مادورو ایسه باشکند کاراکاسداکی دؤولت باشقانلیغی سارایی میرافلور‌سین تراسین‌دان مینلرجه ونزوئلالی‌یا سسلنمیش، آمریکا ایله بوتون ایلیشکی‌لری کسدیگینی و بو اؤلکه‌نین دیپلوماتلارینا ونزوئلانی ترک ائتمه‌لری اوچون ۷۲ ساعات سوره وئردیگینی آچیقلامیشدی.
